Mekong
Mekong es un dels flumes màgers al mond. Per la longor, estimada a 4350 km, es lo 10 flume al mond e lo 7 en Asia. Drena un bacin  de .

Dempuèi lo replanat tibetan lo flume raja a travèrs la província chinesa de Yunnan, Birmania, Laos, Tailàndia, Cambòtja e Vietnam.

La variabilitat sasonièra extrèma del debit e la preséncia de rajals e de cascadas i fan la navegacion fòrça malaisida.

Aperaquí 70 milions d'abitants vivon directament dins lo bacin de Mekong. Lo flume s'utiliza per l'irrigacion, lo drenatge de las aigas usadas, la pesca, la piscicultura, la produccion idroelectrica (mercé a las paissièras coma lo barratge de Yunnan), lo carreg e lo provesiment d'aiga per l'industria e la populacion. Es tanben conegut per sas abitacions e sos mercats flotejants.

Una comission internacionala (la Mekong River Commission) es consacrada a una gestion transregionala dels conflictes e problèmas ligats al fluvi, dins una perspectiva afichada de desvolopament sostenible signada per Tailàndia, Laos, Cambòtja e Vietnam.

Referéncias 

aiga de China
aiga de Tibet
aiga de Birmania
aiga de Tailàndia
aiga de Laos
aiga de Cambòtja
aiga de Vietnam
Dèlta